**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. április 18-i ülésére**

**Tárgy:** Pályázati lehetőséga nemzeti értékek és hungarikumok népszerűsítésének, megismertetésének, megőrzésének és gondozásának támogatására

**Tisztelt Képviselő-testület!**

Az Agrárminisztérium HUNG-2024 kódszámmal pályázatot írt ki, amelynek kiemelt célja, hogy elősegítse a nemzeti értékek megőrzését a következő generációk számára, és mindennapjaik részévé válását és maradását.

A pályázat az alábbi tevékenységekre nyújt támogatási lehetőséget:

**a) elektronikus kiadványok, honlapok, filmek készítése**

A Htv. szerinti nemzeti értékeket vagy az értéktár bizottság értékgyűjtő tevékenységét bemutató

* elektronikus és nyomtatott kiadványok megalkotása, szerkesztése, összeállítása, megjelentetése,
* új honlap létrehozása, meglévő honlap fenntartása és fejlesztése, amennyiben a domain név a Kedvezményezett tulajdonában van, vagy valamilyen tartós jogviszony keretében a domain névhez tartozó honlap a Kedvezményezetthez tartozik.
* új tartalomfejlesztést magában foglaló fényképsorozat, film készítése és népszerűsítése.

**b) jelképek használata**

* a településre jellemző jelkép(ek)nek a településkép arculatába való beillesztése, felhasználása, azok láthatóvá tétele (pl.: egységes utcajelző táblák, házszámok, postaládák, stb.)

A támogatás formája: működési támogatásnak nem minősülő, egyszeri, vissza nem térítendő támogatás.

A támogatás összege: A pályázattal elnyerhető támogatás összege 1.000.000 forinttól 4.000.000 forintig terjedhet.

A célterületen belül az alcélok vonatkozásában egy pályázattal több alcélra is igényelhető támogatás, azonban a támogatás összege több alcél esetén is összesen 1.000.000 forinttól 4.000.000 forintig terjedhet.

A pályázat benyújtásának határideje: Online regisztrációt követően 2024. május 6-tól 2024. június 6-ig.

A pályázat megvalósításának határideje: 2025. június 30.

Kérem a Tisztelt Képviselő-testületet, hogy hozzanak döntést a pályázat benyújtását illetően.

**Kisbér, 2024. április 17.**

Sinkovicz Zoltán

 polgármester

**Határozati Javaslat**

Kisbér Város Önkormányzatának Képviselő-testülete támogatja/nem támogatja a HUNG-2024 kódszámú a, b, alcél(okra) vonatkozó pályázat benyújtását.

**Határidő**: legkésőbb 2024. június 6.

**Felelős:** Sinkovicz Zoltán polgármester